section_heading: Hrvatska nakon Drugog svjetskog rata
paragraph_text: Hrvatska je nakon Drugog svjetskog rata postala »socijalistička republika« u jednostranačkoj državi SFR Jugoslaviji. Savez komunista Hrvatske (ogranak Saveza komunista Jugoslavije) vladao je Socijalističkom Republikom Hrvatskom do pada komunizma u Jugoslaviji, a sama je SR Hrvatska imala određen stupanj autonomije unutar jugoslavenske socijalističke federacije.